**Cerințe și informații utile privind publicarea materialelor**

**în revista *SCRIPTA MANENT***

1. **Cerințe de fond**

Materialele trimise spre publicare de către autori trebuie să fie creația proprie a acestora, să aibă un conținut util, corect din punct de vedere științific și original, rezultat în urma unei cercetări riguroase și bine documentate.

Limbajul folosit pentru elaborarea materialelor trebuie să fie unul sobru, exact, clar, adecvat caracterului științific al revistei.

Prin intermediul materialelor care vor fi publicate în revistă nu pot fi exprimate păreri politice, nu pot fi purtate polemici individuale ori de grup și nici nu pot fi expuse alte opinii decât cele științifice.

Citarea surselor bibliografice se va face, ca regulă, prin indicarea în notă de subsol, cu indicarea nume și inițială prenume autor (dacă sunt mai mulți autori, vor fi indicați toți), titlul lucrării, ediția, editura, anul și locul apariției și pagina.

Materialele vor fi redactate cu respectarea regulilor de bază ale limbii române, inclusiv cu utilizarea diacriticelor.

1. **Cerințe de formă**

Toate materialele trebuie să fie redactate integral în limba română și să cuprindă un **rezumat** și un număr de maxim 20 de **cuvinte-cheie**.

Dacă este posibil, autorii pot trimite **traducerea în limba engleză sau franceză** a titlului, a rezumatului și a cuvintelor-cheie, în caz contrar traducerea urmând a fi efectuată de personalul SNG.

**Recomandări de formatare**

Materialele vor fi transmise în format electronic *.doc* sau *.docx*, cu următoarele recomandări de formatare:

- font Times New Roman 12, spațiere între rânduri 1,5;

- notele de subsol: font Times New Roman 10, spațiere între rânduri 1;

- titlul: font Times New Roman 14; bold; spațiere între rânduri 1,5;

- rezumat și cuvinte-cheie: font Times New Roman 12; italic; spațiere între rânduri 1,5;

- margini pagină: sus - 2 cm; dreapta - 2 cm; stânga - 2 cm; jos - 2 cm; paginile urmează a fi numerotate;

- aliniere Justify (stânga-dreapta), aliniat început de paragraf - 1 cm.

**Abrevieri recomandate**

alin. - alineat(ul)

art. - articol(ul)

CA - Curte(a) de Apel

CCR - Curtea Constituţională a României

C.civ. - Codul civil

C.pen. - Codul penal

CEDO - Convenţia Europeană a Drepturilor Omului

CtEDO - Curtea Europeană a Drepturilor Omului

CJUE - Curtea de Justiție a Uniunii Europene

C.pr.civ. - Codul de procedură civilă

C.pr.pen. - Codul de procedură penală

dec.civ./pen. – decizia civilă/penală

Ed. - Editura

ed. - ediţia

etc. - et caetera („şi celelalte”)

HG - Hotărârea Guvernului României

hot. - hotărâre

ibidem - în acelaşi loc (în aceeaşi pagină)

ICCJ - Înalta Curte de Casaţie şi Justiţie

idem - acelaşi autor (altă pagină)

infra - mai jos

Jud. - Judecătoria

lit. - litera

M.Of. - Monitorul Oficial al României

nr. - număr(ul)

n.n. - nota noastră

OG - Ordonanţa Guvernului

OUG - Ordonanţa de urgenţă a Guvernului

op. cit. - opera citată

pag. - pagina/paginile

parag. - paragraful

pct. - punctul, punctele

sent.civ./pen. – sentința civilă/penală

supra - deasupra, mai sus

ş.a. - şi alţii

Trib. - Tribunalul

urm. - următoarele

vol. - volumul

1. **Selectarea materialelor pentru publicare**

Autorii vor fi informați despre situația selectării pentru publicare a materialelor transmise.

Toate materialele primite la redacție sunt supuse unui proces de analiză, necesară pentru evaluarea calității informațiilor științifice, relevanța pe care o au în domeniu, concordanța cu stilul și cerințele tehnice ale revistei.

Comitetul de redacție îşi rezervă dreptul de selecție a materialelor, precum şi de editare, în vederea încadrării în spațiul disponibil şi al respectării normelor legale şi deontologice de comunicare în spațiul public, forma finală a articolului fiind supusă aprobării autorului.

**Comitetul de redacție**